	                                                                                                                                      

ZAPISNIK 
4. sjednice Vijeća Mjesnog odbora Trpuci, 
održane u 16. rujna 2021. godine s početkom u 19,30 sati

Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Predsjedava Dražen Matin, predsjednik Vijeća.
Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. 
Prije početka otvara raspravu te daje na glasovanje zapisnik s 3. sjednice Vijeća. Zapisnik s 3. sjednice Vijeća usvojen je jednoglasno.
Predsjednik otvara 4. sjednicu te predlaže sljedeći 

DNEVNI RED:
1. Prijedlog zaključka o prometnoj problematici na području MO Trpuci
2. Prijedlog zaključka o davanju mišljenja na Zaključak o prijedlogu izmjene trase prometovanja autobusnih linija 159 Savski most – Strmec Odranski te 163 Savski most-Donji Trpuci-Gornji Trpuci
3. Prijedlog zaključka o samostalnom odlučivanju predsjednika mjesnog odbora o zahtjevima za jednokratno korištenje prostora mjesne samouprave
4. Pitanja, prijedlozi i obavijesti
Jednoglasno (5„za“) je usvojen predloženi dnevni red.

Ad 1) Prijedlog zaključka o prometnoj problematici na području MO Trpuci
Predsjednik Vijeća obrazlaže prijedlog zaključka otvara raspravu.
Nakon rasprave u kojoj su sudjelovali svi prisutni daje na glasovanje navedeni prijedlog te je jednoglasno donesen
Z A K LJ U Č A K
o prometnoj problematici na području Mjesnog odbora Trpuci
1. Vijeće Mjesnog odbora Trpuci razmotrilo je prometnoj problematici na području Mjesnog odbora Trpuci
2. Vijeće Mjesnog odbora Trpuci predlaže da se zatraži rješavanje sljedeće prometne problematike:
· Postavljanje uspornika prometa i prometne signalizacije u ulici Šencaji između k.br. 14. i 18. kod k.č. 1030 K.o. Trpuci, te postavljanje znakova za reguliranje prvenstva prolaska na odvojku iste ulice (uz k.č. 1016)
Na spomenutom ulazu u naselje osim uspornika molim postaviti i odgovarajuće znakove i natpis s nazivom naselja
· Na raskršću Dragonožečke ceste i ulice Pri Šikavi molim postavljanje znakova s ograničenjem dopuštene mase vozila
· Izrada pješačkog prijelaza (zebre) s pripadajućom signalizacijom između autobusnih ugibališta na Trpučanskoj cesti kod raskršća s ulicom Penarka (između k.č. 744 i k.č. 750)
· Postavljanje znaka za slijepu ulicu na ulazu u ulicu Čućev Gaj iz Trpučanske ceste kod k.č. 638/3
· Postavljanje ogledala na raskršću Trpučanske ceste i ulice Kosmašnik
3. Ovaj zaključak dostavlja se Vijeću Gradske četvrti Brezovica na dalje postupanje.
Ad 2) Prijedlog zaključka o o davanju mišljenja na Zaključak o prijedlogu izmjene trase prometovanja autobusnih linija 159 Savski most – Strmec Odranski te 163 Savski most-Donji Trpuci-Gornji Trpuci
Predsjednik Vijeća obrazlaže prijedlog zaključka otvara raspravu.
Nakon rasprave u kojoj su sudjelovali svi prisutni daje na glasovanje navedeni prijedlog te je jednoglasno donesen
ZAKLJUČAK
o davanju mišljenja na Zaključak o prijedlogu izmjene trase prometovanja autobusnih linija 159 Savski most – Strmec Odranski te 163 Savski most-Donji Trpuci-Gornji Trpuci
1. Vijeće Mjesnog odbora Trpuci razmotrilo je zaključak Vijeća Gradske četvrti Brezovica o prijedlogu izmjene trase prometovanja autobusnih linija 159 Savski most – Strmec Odranski te 163 Savski most-Donji Trpuci-Gornji Trpuci sa njihove 2. sjednice Vijeća održane 23. kolovoza 2021.
2. Vijeće traži da se stavi van snage predmetni zaključak Gradske četvrti Brezovica budući je isti usvojen bez prethodno zatraženog mišljenja Vijeća mjesnog odbora Trpuci.
3. Ovaj zaključak dostavlja se Vijeću Gradske četvrti Brezovica na dalje postupanje.


Ad 3) Prijedlog zaključka o samostalnom odlučivanju predsjednika mjesnog odbora o zahtjevima za jednokratno korištenje prostora mjesne samouprave
Predsjednik Vijeća obrazlaže prijedlog zaključka otvara raspravu.
Nakon rasprave u kojoj su sudjelovali svi prisutni daje na glasovanje navedeni prijedlog te je jednoglasno donesen
Z A K LJ U Č A K 
o samostalnom odlučivanju predsjednika mjesnog odbora o zahtjevima za jednokratno korištenje prostora mjesne samouprave
1. Vijeće Mjesnog odbora Trpuci suglasno je da predsjednik Vijeća u razdoblju između 
    sjednica Vijeća, uz prethodne konzultacije s članovima Vijeća Mjesnog odbora, može 
    samostalno odlučiti o zahtjevima za jednokratno korištenje prostora mjesne samouprave. 
2. O jednokratnom korištenju prostora iz točke 1. ovog zaključka Gradski ured za mjesnu 
    samoupravu izdati će odobrenje o korištenju. 
3. Predsjednik Vijeća dužan je izvjestiti Vijeće o svakom takvom zahtjevu na prvoj sljedećoj 
    sjednici Vijeća.	
4. Ovaj zaključak dostavlja se Gradskom uredu za mjesnu samoupravu.

Ad 4) Pitanja, prijedlozi i obavijesti
Sjednica završena u 20,30 sati.

KLASA: 026-02/21-002/
URBROJ: 251-06-11-812-21-2
Donji Trpuci, 16. rujna 2021.
  

        Zapisnik vodio 						          Predsjednik Vijeća
                                                                                                      Mjesnog odbora Trpuci
      Drago Novoselec

